פיליפו אינזאגי

פיליפו "פיפו" אינזאגי (באיטלקית: Filippo "Pippo" Inzaghi, נהגה "אינצאגי"; נולד ב-9 באוגוסט 1973) הוא כדורגלן עבר ומאמן כדורגל בהווה, המאמן את קבוצת סלרניטנה. אינזאגי שיחק בעמדת החלוץ בעבור מספר מועדוני כדורגל איטלקיים בכירים, כגון פארמה, יובנטוס ומילאן. איזנאזגי היה שחקן קבע בנבחרת איטליה. עמה השתתף במונדיאל 1998, במונדיאל 2002 ובמונדיאל 2006. אינזאגי מדורג רביעי במספר הכיבושים במסגרות אירופאיות עם 70 שערים. כמו כן, אינזאגי הוא אחד מבין השחקנים הבודדים שהבקיעו שער במסגרות הליגה, הגביע, ליגת האלופות, הסופר קאפ ואליפות העולם לקבוצות. אינזאגי עבר ב-2001 למילאן מיובנטוס כשהיה בן 27 תמורת 23 מילון ליש"ט. בגמר ליגת האלופות 2007 כבש אינזאגי צמד (כשהשער הראשון הוסט מבעיטה חופשית של אנדראה פירלו אל חזו של אינזאגי ולשער) שהיקנה למילאן את התואר (2-1 על ליברפול) וגם נבחר לשחקן המצטיין של הגמר. ב-15 במרץ 2009, כבש אינזאגי את שערו ה-300 בקריירה במשחק מול סיינה האיטלקית (צמד שערים באותו המשחק) וחגג עם חולצה של מילאן אשר התנוסס עליה המספר 300. לזכותו של אינזגי 70 שערים במפעלים האירופיים, נתון שהופך אותו לכובש השישי, כאשר לפניו נמצאים רק ראול, בנזמה, רוברט לבנדובסקי, ליאונל מסי וכריסטיאנו רונאלדו. בתום עונת 2011/2012 הודיע אינזאגי על פרישה ממשחק פעיל. בשנת 2014 מונה למאמן קבוצת מילאן. לאחר עונה אחת בה הגיעה הקבוצה למקום העשירי בליגה, הוא פוטר. ב-2016 מונה למאמן ונציה מהליגה השלישית באיטליה. בעונת 2016/2017 ונציה תחתיו סיימה במקום הראשון ועלתה לסרייה ב'. ביוני 2018 מונה אינזאגי למאמן בולוניה מהסרייה א'. בינואר 2019 פוטר מתפקידו. ב-22 ביוני 2020 מונה למאמנה של בנוונטו מהסרייה ב' עמה עלה ליגה בתום העונה מהמקום הראשון בפער גדול מהמקום השני כשהקבוצה מבטיחה את עלייתה כבר במחזור ה-31 ושוברת מספר שיאים. לאחר עונה אחת ירדה בנוונטו בחזרה לסרייה ב'. ב-9 ביוני 2021 מונה אינזאגי למאמנה של ברשה מהסרייה ב'. הוא עזב את הקבוצה לאחר עונה אחת. ב-12 ביולי 2022 מונה למאמנה של רג'ינה קלצ'ו מהסרייה ב', אחרי שהוביל את הקבוצה למקום בפלייאוף העלייה אחרי שסיימה במקום השביעי למרות עונש של הורדת 5 נקודות שהקבוצה קיבלה, הקבוצה התפרקה עקב קשיים כלכליים ואינזאגי שוחרר מהמועדון. ב-10 באוקטובר 2023 חתם בסלרניטנה. אחיו הוא סימונה אינזאגי - גם הוא כדורגלן עבר וכיום מאמן כדורגל. פיאצ'נצה אליפות הסרייה ב' - 1994/1995 יובנטוס אליפות הסרייה א' - 1997/1998 הסופר קאפ האיטלקי - 1997 מילאן אליפות הסרייה א' - 2003/2004, 2010/2011 קופה איטליה - 2002/2003 ליגת האלופות - 2002/2003, 2006/2007 הסופר קאפ האירופי - 2003, 2007 אליפות העולם לקבוצות - 2007 נבחרת איטליה אליפות אירופה בכדורגל עד גיל 21 - 1994 גביע העולם בכדורגל - 2006 מדיה וקבצים בנושא פיליפו אינזאגי בוויקישיתוף פיליפו אינזאגי, ברשת החברתית פייסבוק פיליפו אינזאגי, ברשת החברתית אינסטגרם פיליפו אינזאגי, באתר Transfermarkt פיליפו אינזאגי, באתר Fussballdaten.de (בגרמנית) פיליפו אינזאגי, באתר Soccerway פיליפו אינזאגי, באתר WorldFootball.net פיליפו אינזאגי, באתר National Football Teams פיליפו אינזאגי, באתר FootballDatabase.eu פרופיל המאמן, באתר Transfermarkt Union of European Football Associations., UEFA club competition all-time top scorers: Cristiano Ronaldo and Lionel Messi clear | UEFA Champions League, UEFA.com, ‏2023-09-19 (באנגלית) אינזאגי פרש, יאמן את הנוער של מילאן, באתר ערוץ הספורט, 24 ביולי 2012 הטירוף חוזר: אינזאגי מונה למאמנה של מילאן, באתר ערוץ הספורט, 9 ביוני 2014 פיליפו אינזאגי פוטר ממילאן, סינישה מיכאלוביץ' מונה למאמן, באתר וואלה, 16 ביוני 2015 בולוניה פיטרה את אינזאגי, מיכאלוביץ' יחליפו, באתר ONE‏, 28 בינואר 2019 Official: Benevento appoint Inzaghi | Football Italia, www.football-italia.net Il Benevento torna in A. Tutti i record della Strega nel campionato di Serie B - TUTTOmercatoWEB.com, www.tuttomercatoweb.com (באיטלקית) Filippo Inzaghi è il nuovo allenatore del Brescia, www.bresciacalcio.it (באיטלקית)